text: To lokale ishuse med i opløbet om at blive kåret til Danmarks bedste
  17 april 2019 kl. 16.12
  'Isvaflen' i Ribe og 'Fru Dax' på Rømø kæmper i disse dage om at blive Danmarks bedste ishus. 
  Lige nu kæmper ti ishuse om at blive Danmarks bedste ishus.
  Med i opløbet er 'Isvaflen' i Ribe og 'Fru Dax' på Rømø. De to ishuse ligger lige nu som henholdsvis nummer et og to i konkurrencen.
  Det er hjemmesiden OpdagDanmark, som for andet år arrangerer konkurrencen, hvor iselskende danskere kan stemme på deres favorit-ishus.
  På Rømø er de stolte over, at være med i konkurrencen.
  - Vi er mega glade - og overraskede - og meget taknemlige over at være med. Nu vil vi selvfølgelig helst vinde, siger Maria Degn Clausen indehaver af ishuset Fru Dax.
  Hvis man har lyst til at deltage i konkurrencen, kan man deltage i en SMS-afstemning på OpdagDanmark.
  Konkurrencen slutter den 23. april klokken 12.
  